दधवाड़ा | कस्बे सहित आस-पास के गांवों के स्कूलों में स्वतंत्रता दिवस को लेकर तैयारियां की जा रही हैं। इस दौरान विद्यार्थियों को सांस्कृतिक कार्यक्रम, शारीरिक व्यायाम, मार्च पास्ट सहित अन्य कार्यक्रमों की तैयारी करवाई जा रही है। राजकीय आदर्श उच्च माध्यमिक विद्यालय दधवाड़ा में स्वतंत्रता दिवस समारोह की तैयारियों को लेकर प्रधानाचार्य अशोक मेहता की अध्यक्षता में बैठक हुई। जिसमें कार्यक्रम की तैयारियों को लेकर चर्चा की गई।